Neptune (planete)

Wiktionarie traduktiones del title dislok
48px|
Neptune es li otesmi o, kelketim, li ninesmi planete fro li Sune pro li eksentri orbite de Pluto (si on konsidera Pluto kom planete), e li maxim extri gasal gigante de nusen sunal sisteme. Quankam li maxim mikri ek li gasal gigantes, Neptune es plu masiv kam Urane: lun plu forti gravitational felde ha komprese lu en plu alti denseso.

Febli, deslumosi ringes ha bli detekte sirk li blu planete, ma lus es minim substantial kam tus de Saturne. Kand disi ringes blid deskovra, on pensad ke lus povud non es komplet, ma dise bli despruvad per Voyager 2. Neptune anke have 2 000 km/h ventes de hidrogene, helium e metane kel dona al planete lun blu semblo. Ye li tempe del 1989 Voyager pretruvolo, in lun sudi hemisfere esed Grandi Deslumosi Makule komparabli ye li Grandi Red Makule sur Jupitere. Neptune posese nin konfirmat lunes e quar kel varta konfirmatione. Neptunen maxim grandi lune, Triton, es remarkabli pro sen retrovadanti orbite, extrem koldeso (38 K) e extremim tenui (14 mikrobare) nitrogene/metane atmosfere.

Neptune es nomat segun li romani deo del mare. Lu bli representa in Unikode per stilistikat versione del tridente del deo.

Deskovrat ye 23 septembre, 1946, Neptune ha bli visita da nur un spasie-vehikle, Voyager 2, kel volad preter li planete ye 25 auguste, 1989. Ye 2003, on fad propositione a ”Vision Missions Studies” (Vido Misione Studios) por exekute “Neptune Orbiter with Probes” (Neptune Orbitere kun Probilos) misione kel fa Cassini-nivele sientie sin fisione-fundat elektri povo o propulsione. Li laboro bli fa ye konjunktione kun JPL e li ’’California Institute of Technology’’ (Li Institutione de Teknologia de Kalifornia). 

Category:Planetes de sunal sisteme